CELEX: 62011TN0265
Language: et
Date: 2011-05-19 00:00:00
Title: Kohtuasi T-265/11: 19. mail 2011 esitatud hagi — Elmaghraby versus nõukogu

23.7.2011   
            
            
               ET
            
            
               Euroopa Liidu Teataja
            
            
               C 219/19
            
         19. mail 2011 esitatud hagi — Elmaghraby versus nõukogu
   (Kohtuasi T-265/11)
   2011/C 219/30
   Kohtumenetluse keel: inglise
   
      Pooled
   
   
      Hageja: Ahmed Alaeldin Amin Abdelmaksoud Elmaghraby (Kairo, Egiptus) (esindajad: D. Pannick, QC (Queen’s Counsel), barrister R. Lööf, solicitor M. O’Kane)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada hagejat puudutavas osas nõukogu 21. märtsi 2011. aasta otsust 2011/172/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses (ELT 2011, L 76, lk 63);
            
         
               —
            
            
               tühistada hagejat puudutavas osas nõukogu 21. märtsi 2011. aasta määrus (EL) nr 270/2011 teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses (ELT 2011, L 76, lk 4), millega rakendatakse nõukogu otsust 2011/172/ÜVJP;
            
         
               —
            
            
               mõista kostjalt välja tekitatud kahju 5 000 eurot;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1)
            
            
               Esimese väite kohaselt on EL lepingu artikkel 29 nõukogu otsuse 2011/172/ÜVJP jaoks vale ja/või puudulik õiguslik alus, sest:
               
                           —
                        
                        
                           nimetatud otsusel ei ole välispoliitilist eesmärki;
                        
                     
                           —
                        
                        
                           nimetatud otsuse (ja nõukogu määruse (EL) nr 270/2011) vastuvõtmine on käsitatav võimu kuritarvitamisena; ja
                        
                     
                           —
                        
                        
                           hageja nimetamine nõukogu otsuse 2011/172/ÜVJP (ja vastava määruse) lisas on mõistetamatu.
                        
                     
         
               2)
            
            
               Teise väite kohaselt on hageja määramisega nõukogu otsuse 2011/172/ÜVJP ja nõukogu määruse (EL) nr 270/2011 adressaatide hulka rikutud õigust tõhusale kohtulikule kaitsele.
            
         
               3)
            
            
               Kolmanda väite kohaselt on hageja määramisega nõukogu otsuse 2011/172/ÜVJP ja nõukogu määruse (EL) nr 270/2011 adressaatide hulka rikutud proportsionaalsuse põhimõtet.
            
         
               4)
            
            
               Neljanda väite kohaselt on hagejale tekitatud kahju, mis tulenes otseselt nõukogu otsuse 2011/172/ÜVJP ja nõukogu määruse (EL) nr 270/2011 vastuvõtmisest ja mille peab hüvitama liit.